1. ***Ապացուցել, որ 5–րդ դարը Ոսկեդար է:***

Ոսկեդար է համարվում որևէ ժողովրդի մշակույթի, արվեստի ու գիտության բուռն զարգացման պատմական ժամանակաշրջանը: Այդպիսին է եղել 5-րդ դարը հայոց պատմության մեջ, քանի որ տեղի են ունեցել հետևյալ իրադարձությունները.

* Մեսրոպ Մաշտոցը նախաքրիստոնեական հայ գրերի հիման վրա ստեղծեց հայոց ժամանակակից այբուբենը;
* Ամենուրեք բացված նոր դպրոցներում, ինպես նաև, հին դպրոցներում ուսուցումն սկսվեց կատարվել հայերենով և նոր գրերով, կրթվեցին մեծ թվով մանուկներ:
* Հայերեն թարգմանվեցին Աստվածաշունչն ու հին աշխարհի շատ հեղինակների երկեր;
* Քրիստոնեությունը պետական կրոն հռչակվելուց հետո ստեղծվեցին մեծ թվով հոգևոր երգեր՝ շարականներ;
* Հին հայերենը՝ գրաբարը, որն արդեն մեծապես մշակվել էր հեթանոսական մեհյաններում, էլ ավելի մշակվեց, հղկվեց և դարձավ գրական լեզու;
* Ծաղկում ապրեց հայ պատմագրությունը: Հայ առաջին պատմիչներն էին՝ Ագաթանգեղոսը, Փավստոս Բուզանդը, Ղազար Փարպեցին, Եղիշեն, Մովսես Խորենացին: Նրանց պատմությունները նշանակալից չափով դարձան նաև գեղարվեստական գործեր;
* Զարգացավ վարքագրությունը՝ քրիստոնեական սրբերի կենսագրությունների գրառումը;
* Մեծ զարգացում ապրեցին նաև փիլիսոփայությունը (նշանավոր փիլիսոփա Դավիթ Անհաղթ), իրավաբանությունը, բնական գիտությունները, ճարտարապետությունն ու արվեստը:

1. ***Համեմատել Վարդան Մամիկոնյանին և Վահան Մամիկոնյանին:***

|  |  |
| --- | --- |
| **Վարդան Մամիկոնյան** | **Վահան Մամիկոնյան** |
| Սպարապետ | Սպարապետ |
| Ապստամբության ղեկավար | Ապստամբության ղեավար |
| Ժողովրդի և նախարարների ցանկությանն ընդառաջելով դարձավ երկրի սպարապետ | Ապստամբության կառավարությունը նշանակեց սպարապետ |
| Նրա գլխավորած զորաբանակը օգնության գնաց աղվաններին և աղվանական զորքերի հետ մաքրեց աղվանքը պարսկական զորամասերից | Նրա գլխավորած հայոց բանակը օգնության գնաց դեպի Վիրք, բայց հայ-վրացական բանակը ծանր պարտություն կրեց: |
| Ունենալով համեմատաբար փոքրաթիվ բանակ, ճակատամարտել է Ավարայրում ահեղ թշնամու դեմ, պաշտպանելու համար իր ժողովրդին կրոնափոխությունից և հերոսաբար զոհվե | Ունեցել է ռազմական հաջողություններ, բայց նաև, կարողացել է խուսափել ճակատամարտերից հաշվի առնելով իր զորքի համեմատական փոքրաթվությունը |

1. ***Նկարագրել 4-րդ դարի որևե ճակատամարտ:***

*Ձիրավի ճակատամարտ*

Ձիրավի ճակատամարտը տեղի է ունեցել 371թ. գարնանը, Ձիրավի դաշտում (Այրարատ նահանգի Բագրևան գավառ), Նպատ լեռան ստորոտում: Ճակատամարտը տեղի է ունեցել հայկական զորքի, որին օժանդակում էր հռոմեական զորամիավորումը, և պարսկական բանակի միջև: Պարսկական բանակին օժանդակում էին աղվանական զորքերը և հայոց գահին հավակնող դավաճան Մերուժան Արծրունին՝ իր ուժերով: Հայկական 100.000- անոց զորքը ղեկավարում էին Պապ թագավորը և զորավար Մուշեղ Մամիկոնյանը։ Ճակատամարտը սկսվել էր վաղ առավոտյան՝ հայկական զորքերի հարձակումով և ավարտվել էր ուշ երեկոյան՝ հայերի լիակատար հաղթանակով: Հռոմեական պատմիչ Ամմիանոս Մարկելինոսը վկայում է, որ Վաղես կայսրը իր զորքին հանձնարարել էր հայերին օժանդակել միայն պաշտպանական գործում և չմասնակցել նրանց հարձակողական գործողություններին: Եվ չնայած դրան, պարսկական բանակը ծանր կորուստներ կրեց և, չդիմանալով հայկական զորքի գրոհներին, դիմեց խուճապահար փախուստի: Հայերը հետապնդեցին մարտադաշտից ճողոպրած դավաճան Մերուժան Արծրունուն, ձեռբակալեցին և ենթարկեցին մահապատժի: Ճակատամարտում հայերի ունեցած կորուստները նվազագույն էին:

Սիրանուշ Ասատրյան

7-1 դասարան